open-index/open-wikipedia-markdown huggingface dataset:
หม่อมเจ้าประวาศสวัสดี จิรประวัติ

**หม่อมเจ้าประวาศสวัสดี จิรประวัติ** (25 ธันวาคม พ.ศ. 2426 - 11 ธันวาคม พ.ศ. 2445) เป็นพระธิดาในพระเจ้าบรมวงศ์เธอ กรมขุนพิทยลาภพฤฒิธาดา ประสูติแต่หม่อมเอม โสณกุล ณ อยุธยา

## พระประวัติ
หม่อมเจ้าประวาศสวัสดี มีพระนามลำลองว่า **ท่านหญิงใหญ่** เป็นพระธิดาองค์ใหญ่ในพระเจ้าบรมวงศ์เธอ กรมขุนพิทยลาภพฤฒิธาดา ประสูติแต่หม่อมเอม โสณกุล ณ อยุธยา (สกุลเดิม กุณฑลจินดา; ธิดาหลวงวรศักดาพิศาล (ตาล กุณฑลจินดา)) เมื่อวันที่ 25 ธันวาคม พ.ศ. 2426 มีอนุชาและขนิษฐารวม 12 องค์

หม่อมเจ้าประวาศสวัสดีเสกสมรสกับพระเจ้าบรมวงศ์เธอ กรมหลวงนครไชยศรีสุรเดช เมื่อวันที่ 12 สิงหาคม พ.ศ. 2441 มีพระโอรสธิดา 4 องค์ ได้แก่ 
* หม่อมเจ้าวิมลปัทมราช จิรประวัติ (17 พฤษภาคม พ.ศ. 2442 - 3 กุมภาพันธ์ พ.ศ. 2508)
* หม่อมเจ้านิวาศสวัสดี จิรประวัติ (16 กรกฎาคม พ.ศ. 2443 - 28 มีนาคม พ.ศ. 2519)
* หม่อมเจ้าประสบศรีจิรประวัติ จิรประวัติ (8 พฤศจิกายน พ.ศ. 2444 - 19 พฤศจิกายน พ.ศ. 2483)
* หม่อมเจ้าหญิงไม่ปรากฏพระนาม

หม่อมเจ้าหญิงประวาศสวัสดี สิ้นชีพตักษัยเมื่อวันที่ 11 ธันวาคม พ.ศ. 2445 สิริชันษา 19 ปี พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ พระราชทานพระเกียรติยศแก่ศพหม่อมเจ้าประวาศสวัสดีอย่างพระวรวงศ์เธอ ด้วยได้ทรงพระมหากรุณาชุบเลี้ยงเป็นสะใภ้หลวงชั้นสูง ทรงพระกรุณาโปรดเกล้าฯ ให้จัดการพระราชทานเพลิงศพหม่อมเจ้าประวาศสวัสดี ณ วัดเทพศิรินทราวาสราชวรวิหาร และในวันที่ 7 มีนาคม ร.ศ.121 เวลาบ่าย 5 โมงเศษ พระบาทสมเด็จพระจุลจอมเกล้าเจ้าอยู่หัว ทรงเครื่องครึ่งยศขาว ประดับเครื่องราชอิศริยาภรณ์ เสด็จพระราชดำเนินพระราชทานเพลิงศพหม่อมเจ้าประวาศสวัสดี ณ เมรุหลวงหน้าพลับพลาอิศริยาภรณ์ วัดเทพศิรินทราวาส หลังจากหม่อมเจ้าประวาศสวัสดีสิ้นชีพตักษัยลง พระเจ้าบรมวงศ์เธอ กรมหลวงนครไชยศรีสุรเดชจึงเสกสมรสใหม่กับหม่อมเจ้าสุมนมาลย์ ขนิษฐาในหม่อมเจ้าประวาศสวัสดีเมื่อวันที่ 28 เมษายน พ.ศ. 2447 และมีพระโอรสด้วยกัน 2 องค์

## เครื่องราชอิสริยาภรณ์
* 

## อ้างอิง

หมวดหมู่:หม่อมเจ้าหญิง
หมวดหมู่:ราชสกุลโสณกุล
หมวดหมู่:ราชสกุลจิรประวัติ
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์
สงวน จันทรสาขา

**สงวน จันทรสาขา** (2 กุมภาพันธ์ พ.ศ. 2462 – 11 กันยายน พ.ศ. 2514) เป็นนักการเมืองชาวไทย อดีตรัฐมนตรีช่วยว่าการกระทรวงอุตสาหกรรมของไทย อดีตเลขาธิการบริหารนายกรัฐมนตรี อดีตสมาชิกสภาผู้แทนราษฎรจังหวัดนครพนมและอดีตเลขาธิการพรรคสหภูมิ

## ประวัติ
สงวน จันทรสาขา เกิดเมื่อวันที่ 2 กุมภาพันธ์ พ.ศ. 2461 (แบบสากลคือ พ.ศ. 2462) เป็นบุตรของหลวงพิทักษ์พนมเขต (สีห์ จันทรสาขา) กับจันทิพย์ จันทรสาขา (สกุลเดิม วงษ์หอม) มีพี่น้องคือ สง่า จันทรสาขา อดีตผู้ว่าราชการจังหวัดนครพนม สงวน จันทรสาขา และ ดร.สุรจิตต์ จันทรสาขา สมาชิกสภาผู้แทนราษฎรไทย ชุดที่ 12 ประธานสภาวัฒนธรรมจังหวัดมุกดาหาร และเป็นพี่น้องต่างบิดาของจอมพลสฤษดิ์ ธนะรัชต์

สงวน จันทรสาขา ได้รับเลือกตั้งเป็นสมาชิกสภาผู้แทนราษฎรจังหวัดนครพนม ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา ของจอมพล ป.พิบูลสงคราม กระทั่งคณะทหารได้ทำการรัฐประหารยึดอำนาจ เมื่อวันที่ 16 กันยายน พ.ศ. 2500 มีการจัดตั้งรัฐบาลในวันที่ 23 กันยายน พ.ศ. 2500 มีการแต่งตั้งคณะรัฐมนตรีในรัฐบาลนายพจน์ สารสิน ซึ่งนายสงวน ได้รับแต่งตั้งเป็นรัฐมนตรีช่วยว่าการกระทรวงอุตสาหกรรม และเขาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 สังกัดพรรคสหภูมิ ซึ่งเขาเป็นเลขาธิการพรรคและได้รับการสนับสนุนจาก จอมพลสฤษดิ์ ธนะรัชต์ ผู้บัญชาการทหารบก ในขณะนั้น หลังจากนั้นเขาก็ได้ดำรงตำแหน่งรัฐมนตรีช่วยว่าการกระทรวงอุตสาหกรรมต่อเนื่องมาถึงในรัฐบาลชุดต่อมา นำโดย พลโท ถนอม กิตติขจร ต่อมาเขาได้ลาออกจากตำแหน่งในเดือนกรกฎาคมของปีเดียวกัน

สงวน ได้รับหน้าที่ผู้อำนวยการสำนักงานสลากกินแบ่งรัฐบาล ในระหว่างปี พ.ศ. 2501-2506

สงวน จันทรสาขา ได้รับแต่งตั้งเป็นเลขาธิการบริหารนายกรัฐมนตรี (จอมพลถนอม กิตติขจร) ในปี พ.ศ. 2506 ซึ่งในขณะนั้นมีพลตรี ชูศักดิ์ วัฒนรณชัย เป็นเลขาธิการทำเนียบนายกรัฐมนตรี 

สงวน ถึงแก่อนิจกรรมในวันที่ 11 กันยายน พ.ศ. 2514 และมีการพระราชทานเพลิงศพ ในวันที่ 31 มกราคม พ.ศ. 2515

## เครื่องราชอิสริยาภรณ์

## อ้างอิง

หมวดหมู่:นักการเมืองไทย
หมวดหมู่:เลขาธิการนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดนครพนม
หมวดหมู่:นักการเมืองพรรคเสรีมนังคศิลา
หมวดหมู่:นักการเมืองพรรคสหภูมิ
หมวดหมู่:นักการเมืองพรรคชาติสังคม
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ต.จ.ว.
แฟลทดีไซน์

**แฟลทดีไซน์** () เป็นภาษาการออกแบบ (design language) หรือรูปแบบการออกแบบ (design style) รูปแบบที่มีความเป็นจุลนิยม (minimalist) วลีนี้ริเริ่มและทำให้เป็นที่นิยมโดย อัลลัน กรินชไตน์ (Allan Grinshtein) ใช้ทั่วไปในการออกแบบส่วนต่อประสานกราฟิกกับผู้ใช้ (Graphical User Interface; GUI) เช่นในการออกแบบเว็บแแอปพลิเคชันหรือแอปพลิเคชันมือถือ เช่นเดียวกันกับสื่อสิ่งพิมพ์ โปสเตอร์ งานศิลปะ เอกสารแนะนำ และสินค้ากลุ่มงานพิมพ์

## นิยามและเป้าหมาย
[thumb|ภาพจับหน้าจอแอปพลิเคชันมือถือที่มีองค์ประกอบการออกแบบแบบ[แมทีเรียลดีไซน์ (Material Design) รูปแบบของแฟลทดีไซน์ที่พัฒนาโดยกูเกิล]]

แฟลทดีไซน์เป็นรูปแบบการออกแบบอินเตอร์เฟซที่เน้นการใช้จุลนิยม (Minimalism) ในการสร้างองค์ประกอบต่าง ๆ ที่ทำให้เกิดการลวงตาให้เหมือนเป็นสามมิติ (illusion of three dimensions) ซึ่งใช้เทคนิคต่าง ๆ เช่น

* สกีวโอมอร์ฟ (Skeuomorph)
* ดรอปชาโดว์ (drop shadow)
* ความลึกสมมติ (depth perception)
* การไล่สี (colour gradient) 
* เส้นขอบ
* ความต่างสี (colour contrast)
* การตอบกลับผ่านสัมผัส (Haptic feedback)
* การตอบกลับผ่านเสียง (Acoustic feedback)

การออกแบบแบแฟลทดีไซน์มุ่งเน้นอยู่ที่การใช้องค์ประกอบอย่างง่าย การจัดวางอักษร (typography) แบบจุลนิยม และการใช้สีแฟลท (flat colours) 

นักออกแบบอาจเลือกใช้การออกแบบแบบแฟลทดีไซน์เพราะมีรูปแบบอินเตอร์เฟซที่ดูเพรียว (Streamlined) กว่า และมีประสิทธิภาพกว่า การออกแบบแบบแฟลทดีไซน์ทำให้เป็นเรื่องง่ายขึ้นที่จะสื่อสารข้มูลต่าง ๆ อย่างรวดเร็ว ในขณะเดียวกันก็ยังคงมีรูปลักษณ์ที่ดึงดูดและเข้าถึงได้ง่าย นอกจากนี้ยังงทำให้การออกแบบนั้นง่ายขึ้นในแง่ของการสร้างอินเตอร์เฟซที่มีการออกแบบการโต้ตอบ (Responsive design) ที่เปลี่ยนในขนาดของเบราว์เซอร์บนอุปกรณ์ที่แตกต่างกันไปของผู้ใช้ ที่สำคัญอีประการหนึ่งคือด้วยองค์ประกอบที่ใช้มีขนาดเล็กลงและน้อยลงตามแนวคิดแบบจุลนิยม ทำให้เว็บไซต์และโปรแกรมสามารถดาวน์โหลดได้อย่างรวดเร็วยิ่งขึ้น และทำให้ปรับขนาดได้อย่างง่ายดาย ในขณะเดียวกันก็ยังคงดูคมชัดบนหน้าจอที่มีความละเอียดสูง แฟลทดีไซน์ถือเป็นรูปแบบคู่ตรงข้ามกับการออกแบบแบบสกีวโอมอร์ฟ  (Skeuomorphism) และ ริชดีไซน์ (*rich design*) ถึงแม้ว่าแฟลทดีไซน์อาจมีการเอาสกีวโอมอร์ฟมาประกอบด้วยก็ได้

## อ้างอิง

ฟลทดซน
ฟงวีแยย์ (โมนาโก)

**ฟงวีแยย์** () หรือ **ฟุงตานาเวยา** (โมนาโก: ) เป็นแขวงที่ตั้งอยู่ทางตอนใต้สุดของประเทศโมนาโก พื้นที่ส่วนใหญ่มาจากการถมทะเลและพัฒนาโดยมันเฟรดี นีโกเลตตี () สถาปนิกชาวอิตาลี ช่วง ค.ศ. 1970–1990

## ประวัติ
ฟงวีแยย์เกิดจากการออกแบบและการถมทะเลโดยจันฟรันโก จีลาร์ดีนี () วิศวกรชาวอิตาลี เพื่อแก้ปัญหาการขาดแคลนที่ดินเพื่อเป็นแหล่งที่อยู่อาศัย เพราะโมนาโกมีประชากรหนาแน่นมากขึ้นทุกปี โดยใน ค.ศ. 1966 เริ่มมีการถมทะเลเมดิเตอร์เรเนียนทางตะวันตกเฉียงใต้ของโขดหินโมนาโก ค.ศ. 1981 รัชทายาทอาลแบร์ที่ 2 เสด็จเพื่อทรงวางศิลาฤกษ์เป็นเกียรติแก่ย่านเมืองใหม่

มีการแบ่งพื้นที่สีเขียวขนาด 4 เฮกตาร์ (9.9 เอเคอร์) สำหรับสร้างสวนสาธารณะฟงวีแยย์และสวนกุหลาบเจ้าหญิงเกรซ ()

## อ้างอิง

## แหล่งข้อมูลอื่น
*

หมวดหมู่:แขวงของประเทศโมนาโก
ฟาเบิล (วิดีโอเกม พ.ศ. 2547)

***ฟาเบิล*** () เป็นวิดีโอเกมแอ็กชันเล่นตามบทบาท ตัวเกมถูกพัฒนาสำหรับเครื่องเอกซ์บอกซ์ ไมโครซอฟท์ วินโดวส์ และแมคโอเอสเอกซ์โดยบิ้กบลูบอกซ์สตูดิโอส์ ทีมพัฒนาลูกของไลอ้อนเฮตสตูดิโอส์ และจัดจำหน่ายโดยไมโครซอฟท์เกมสตูดิโอส์ ตัวเกมวางจำหน่ายบนเครื่องเอกซ์บอกซ์ในเดือนกันยายน 2004 ตัวเกมเวอร์ชันขยาย *ฟาเบิล: เดอะลอสต์แชปเตอร์* ได้วางจำหน่ายบนเอกซ์บอกซ์และไมโครซอฟท์ วินโดวส์ในเดือนกันยายน 2005 ตัวเกมเวอร์ชันพอร์ตลงแมคโอเอสพัฒนาโดยโรโบซอฟท์เทคโนโลยีและจัดจำหน่ายโดย Feral Interactive วางจำหน่ายในเดือนมีนาคม 2008 หลังจากล่าช้ากว่าสองปีเนื่องจากปัญหาลิขสิทธิ์

เดิมที่ตัวเกมพัฒนามาภายใต้ชื่อ *โปรเจกต์อีโก* มีนักพัฒนาที่มีส่วนในการพัฒนา *ฟาเบิล* มากกว่า 150 คน เพลงประกอบของเกมนี้แต่งโดยรัสเซล ชอว์ โดยที่เพลงเปิดตัวนั้นประพันธ์โดย แดนนี เอลฟ์แมน ตัวเกมเริ่มต้นในการพัฒนาสำหรับเครื่องดรีมแคสต์ แต่ถูกย้ายการพัฒนาลงไปยังเครื่องเอกซ์บอกซ์เนื่องจากระบบยุดิการสนับสนุน

*ฟาเบิล* ได้รับการตอบรับอย่างดีจากนักวิจารณ์เกี่ยวกับคุณภาพของรูปแบบการเกมและการดำเนินเนื้อเรื่องแม้ว่าจะมีการตำหนิในการรวมคุณสมบัติที่สัญญาไว้หลายประการ *ฟาเบิล* เป็นเกมที่ขายดีที่สุดของเดือนกันยายน 2004 และขายได้มากกว่าสองล้านชุดในปี 2007 ตัวเกมยังมีภาคต่อถึงสองภาคคือ *[[ฟาเบิล II]]* ในปี 2008 และ *[[ฟาเบิล III]]* ในปี 2010 ตัวเกมรีเมคความคมชัดสูง *ฟาเบิล แอนนิเวอร์ซารี* ซึ่งรวมเนื้อหาของ *เดอะลอสต์แชปเตอร์* วางจำหน่ายสำหรับเครื่องเอกซ์บอกซ์ 360 และ ไมโครซอฟท์ วินโดวส์ ในเดือนกุมภาพันธ์ 2014
## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2547
หมวดหมู่:วิดีโอเกมเล่นตามบทบาท
หมวดหมู่:เกมชุดฟาเบิล
หมวดหมู่:เกมสำหรับเอกซ์บอกซ์
หมวดหมู่:เกมสำหรับเอกซ์บอกซ์ 360
หมวดหมู่:เกมสำหรับวินโดวส์
หมวดหมู่:เกมสำหรับแมคโอเอส
หมวดหมู่:วิดีโอเกมที่พัฒนาขึ้นในสหราชอาณาจักร
ลากงดามีน

**ลากงดามีน** () หรือ **อากุงดามีนา** (โมนาโก: ) เป็นแขวงที่ตั้งอยู่ตอนกลางของประเทศโมนาโก มีจุดหมายตาสำคัญคือท่าเรือแอร์กูล, สนามกีฬาทางน้ำแรนีเยที่ 3 และสวนสาธารณะเจ้าหญิงอ็องตัวแน็ต

## ประวัติ
ลากงดามีนเป็นสถานที่สำหรับเพาะปลูกมาตั้งแต่ยุคกลาง มีความเก่าแก่รองจากมอนาโก-วีล เดิมพื้นที่ดังกล่าวเป็นตลาดเกษตรกรช่วง ค.ศ. 1880 จากการที่ลากงดามีนตั้งอยู่ระหว่างมอนาโก-วีล ซึ่งเป็นเมืองเก่า และมงเต-การ์โล ซึ่งเป็นสถานกาสิโน นักเขียนหนังสือสำหรับท่องเที่ยวช่วงต้นคริสต์ศตวรรษที่ 20 เขียนแนะให้ผู้อ่านพักที่นี่เพราะ "ที่พักราคาถูกกว่ามงเต-การ์โล"

## อ้างอิง

## แหล่งข้อมูลอื่น
*

หมวดหมู่:แขวงของประเทศโมนาโก
โรดรีกู เฟราชิส

**โรดรีกู เฟราชิส จี โซซา ซังตุส** () หรือที่รู้จักในชื่อ **โรดรีกู เฟราชิส** หรือเพียงชื่อ **เฟราชิส** เกิดวันที่ 28 กันยายน ค.ศ. 1992 ในเซาฌูเวาจีเมรีชี เป็นเซ็นเตอร์แบ็กฟุตบอลชาวบราซิล 

## ผลงานในระดับอาชีพ

### สถิติในระดับอาชีพ
:*(แก้ไข )*

*ตามแหล่งที่มารวมกันในเว็บไซต์ทางการของฟลาเม็งกู และฟลาอิสตาชิสชีกา*

## เกียรติประวัติ

### สโมสร
; ฟลาเม็งกู
* กอปาดูบราซิล: ฤดูกาล 2013
* กังเปโอนาตูการียอกา: ฤดูกาล 2014

### ทีมชาติ
; บราซิล ยู-18 ปี
* โกปาอิงเตร์นาซีโยนัลดูเมจีเตรานียู: ค.ศ. 2011

; บราซิลอายุไม่เกิน 20 ปี
* ฟุตบอลโลกเยาวชนอายุไม่เกิน 20 ปี: ค.ศ. 2011

## ทำสัญญา
* ฟลาเม็งกู - มีนาคม ค.ศ. 2016

## อ้างอิง

## แหล่งข้อมูลอื่น
* 
* Player Profile @ Flapédia 

หมวดหมู่:นักฟุตบอลชาวบราซิล
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลอาร์มี่ ยูไนเต็ด
หมวดหมู่:ผู้เล่นสโมสรฟุตบอลราชนาวี
หมวดหมู่:บุคคลจากรัฐรีโอเดจาเนโร
หมินจี่

**เหมี่ยนจื้อ** () หรือภาษากวางตุ้งว่า **หมินจี่** (เยฺว่พิน: min5 zi6) เป็นอาหารมาเก๊าชนิดหนึ่ง ทำจากเนื้อหมูหรือเนื้อวัวบด ปรุงรสด้วยกากน้ำตาลและซอสถั่วเหลือง หากโปะด้วยไข่ดาวด้านบนจะเรียกว่า *หมินจี่ฉาวต๋าน* (; เยฺว่พิน: min5 zi6 caau2 daan2) สันนิษฐานว่าชื่อ *หมินจี่* มาจากคำว่า *minced* ของภาษาอังกฤษ ซึ่งได้รับมาจากกลุ่มชนที่ใช้ภาษาอังกฤษในฮ่องกง แต่บางส่วนก็เชื่อกันว่าอาหารชนิดนี้มีต้นกำเนิดมาจากเมืองกัว ประเทศอินเดีย ซึ่งเป็นอดีตอาณานิคมของจักรวรรดิโปรตุเกสมาก่อน

ในชุมชนกุฎีจีน กรุงเทพมหานคร มีอาหารที่ใกล้เคียงกันเรียกว่า **[[สัพแหยก]]** เป็นเนื้อสัตว์สับผัดกับเครื่องเทศเติมผงขมิ้นทำให้มีกลิ่นแรง มีรสเปรี้ยวนำ หวาน และเค็ม รับประทานกับขนมปังหรือข้าว

## ดูเพิ่ม
* เม็นจิ-คัตสึ – เป็นเนื้อบดชุบเกล็ดขนมปังทอดของญี่ปุ่น

## อ้างอิง

## แหล่งข้อมูลอื่น
* Fat Rice cookbook, Macanese cuisine as envisioned by three Chicago natives
* Minchee: Meat and potato hash from Macau

หมวดหมู่:อาหารประจำชาติ
หมวดหมู่:อาหารมาเก๊า
พระราชพงศาวลีราชวงศ์มุฮัมมัด อะลี

ราชวงศ์มุฮัมมัด อะลี ปกครองอียิปต์ตั้งแต่ปีค.ศ.1805 จนถึงการประกาศเป็นสาธารณรัฐในปีค.ศ. 1953 กษัตริย์ทั้ง 11 องค์ (ทั้งหมดเป็นผู้ชาย) ปกครองอียิปต์เป็นเวลา 148 ปี เนื่องจากกษัตริย์ในศตวรรษที่ 19 บางพระองค์มีโอรสธิดาเป็นจำนวนมาก จึงเป็นไปไม่ได้ที่จะเรียงลูกหลานของมุฮัมมัด อะลี แห่งอียิปต์ทั้งหมดในตารางเดียว พระราชพงศาวลีที่อยู่ข้างล่างนี้มีจุดประสงค์เพื่อแสดงความสัมพันธ์ระหว่างกษัตริย์ทั้งสิบเอ็ดของราชวงศ์กับอุปราชสองคน

## แบบย่อ

## ดูเพิ่ม
* รายพระนามพระมหากษัตริย์ราชวงศ์มูฮัมหมัดอาลี

## แหล่งข้อมูลอื่น
*

หมวดหมู่:ราชวงศ์มุฮัมมัด อะลี
หมวดหมู่:พงศาวลี
มิสซิสซอกา

**มิสซิสซอกา** () เป็นนครในรัฐออนแทรีโอ ประเทศแคนาดา ตั้งอยู่ริมฝั่งทะเลสาบออนแทรีโอ ติดกับเมืองโทรอนโตทางทิศตะวันออก จากการสำรวจสำมะโนประชากรปี ค.ศ. 2016 มีประชากร 721,599 คน มิสซิสซอกาเป็นเทศบาลที่มีประชากรมากเป็นอันดับ 6 ของแคนาดา และมากเป็นอันดับ 2 ในเกรเตอร์โทรอนโต
## อ้างอิง

หมวดหมู่:เมืองในรัฐออนแทรีโอ
เกาะอเล็กซานเดอร์

**เกาะอเล็กซานเดอร์** () เป็นเกาะที่ใหญ่ที่สุดในแอนตาร์กติกา ตั้งอยู่ในทะเลเบลลิงเชาเซน ทางทิศตะวันตกของพาล์มเมอร์แลนด์ คาบสมุทรแอนตาร์กติกา

เกาะอเล็กซานเดอร์มีความยาวจากทิศเหนือถึงทิศใต้ราว 390 กิโลเมตร และมีความกว้าง 80 กิโลเมตร ทางทิศเหนือ เกาะอเล็กซานเดอร์เป็นเกาะที่ไม่มีคนอยู่อาศัยที่ใหญ่เป็นอันดับ 2 ของโลก รองจากเกาะเดวอน

## อ้างอิง

อเล็กซานเดอร์
หมวดหมู่:อเล็กซานเดอร์ที่ 1 แห่งรัสเซีย
ช่องแคบแมกคลินท็อก

**ช่องแคบแมกคลินท็อก** ( หรืออาจเขียนว่า McClintock Channel) ตั้งอยู่ในดินแดนนูนาวุตของประเทศแคนาดา ส่วนหนึ่งของมหาสมุทรอาร์กติก ที่ได้แยกเกาะวิกตอเรียกับเกาะพรินซ์ออฟเวลส์ ชื่อของช่องแคบตั้งตามเซอร์ ลีโอโพลด์ แมกคลินท็อก นักสำรวจชาวไอริชจากกองทัพเรืออังกฤษ ที่มีชื่อเสียงในการสำรวจทวีปอาร์กติกส่วนแคนาดา ช่องแคบมีความยาว 274 กิโลเมตร กว้างระหว่าง 105 ถึง 209 กิโลเมตร

แมกคลินท็อก
แซ็ง-มีแชล (โมนาโก)

**แซ็ง-มีแชล** () หรือ **ซังตูมีเก** (โมนาโก: ) เป็นแขวงที่ตั้งอยู่ตอนกลางค่อนไปทางเหนือของประเทศโมนาโก เดิมเป็นส่วนหนึ่งของมงเต-การ์โล เป็นหนึ่งในสิบแขวงที่จัดตั้งขึ้นใหม่ของประเทศ ติดพรมแดนเมืองโบซอแลย์ ประเทศฝรั่งเศส รวมทั้งแขวงมงเต-การ์โล, ลากงดามีน และเลมอเนอแกตีในโมนาโก มีพื้นที่ 0.14 ตารางกิโลเมตร กับประชากร 3,907 คน (ค.ศ. 2000)

แซ็ง-มีแชลเป็นย่านอยู่อาศัย แต่ก็มีโรงแรมและที่พักขนาดน้อยพร้อมอาหารเช้าเปิดให้บริการ รวมทั้งร้านขายเสื้อผ้าและภัตตาคาร เพราะห่างไกลจากตัวเมืองมาก ราคาอสังหาริมทรัพย์จึงไม่สูงนักเมื่อเทียบกับย่านอื่น ๆ ในประเทศ โดยราคาอสังหาริมทรัพย์ถูกกว่าเมื่อเทียบมงเต-การ์โลและลากงดามีนซึ่งตั้งอยู่ใกล้เคียง เฉลี่ยร้อยละ 10-15

## อ้างอิง

## แหล่งข้อมูลอื่น
*

หมวดหมู่:ประเทศโมนาโก
เลอปอร์ตีเย

**เลอปอร์ตีเย** () เป็นย่านที่อยู่อาศัยที่กำลังก่อสร้าง คาดว่าจะแล้วเสร็จใน ค.ศ. 2025 และจะได้รับการจัดตั้งเป็นแขวงที่สิบเอ็ดของประเทศ

โครงการก่อสร้างเริ่มในช่วง ค.ศ. 2000 เสร็จสิ้นโครงการใน ค.ศ. 2014 ทว่าโครงการถูกทิ้งใน ค.ศ. 2009 จากการตัดสินพระทัยของเจ้าชายอาลแบร์ที่ 2 เนื่องจากปัญหาการเงินของประเทศ ต่อมาได้กองทุนใหม่และเริ่มโครงการขึ้นอีกครั้งใน ค.ศ. 2011 นอกจากย่านที่อยู่อาศัยแล้ว ยังมีการก่อสร้างอาคารฝ่ายบริหาร พิพิธภัณฑ์ และโรงภาพยนตร์

เลอปอร์ตีเยตั้งอยู่ระหว่างอ่าวแอร์กูลกับกรีมัลดีฟอรัม มีพื้นที่ 2.75 เฮกตาร์ (6.8 เอเคอร์) ติดกับแขวงมงเต-การ์โลและลาร์วอโต

## อ้างอิง

## แหล่งข้อมูลอื่น
*

หมวดหมู่:แขวงของประเทศโมนาโก
เกาะพรินซ์ออฟเวลส์

**เกาะพรินซ์ออฟเวลส์** (; ) เป็นเกาะใหญ่ในกลุ่มเกาะอาร์กติกแคนาดา ในดินแดนนูนาวุต ประเทศแคนาดา ตั้งอยู่ระหว่างเกาะวิกตอเรียกับเกาะซัมเมอร์เซต และอยู่ทางทิศใต้ของหมู่เกาะควีนเอลิซาเบท

พรินซ์ออฟเวลส์
เปอมาตังซียันตาร์

**เปอมาตังซียันตาร์** ( บางครั้งเขียน Pematang Siantar) เป็นเมืองอิสระในจังหวัดสุมาตราเหนือ ประเทศอินโดนีเซีย เขตเมืองถูกล้อมรอบด้วยอำเภอซีมาลูงุน แต่ไม่ได้เป็นส่วนหนึ่งของอำเภอนี้

เมืองมีประชากร 229,525 คน (ค.ศ. 2005), 234,698 คน (ค.ศ. 2010), 234,698 คน (ค.ศ. 2015) และมีประชากรอย่างเป็นทางการประมาณ (กลางปี ค.ศ. 2018) 253,500 คน เป็นเมืองใหญ่เป็นอันดับ 2 ของจังหวัด รองจากเมดัน

## อ้างอิง

หมวดหมู่:จังหวัดสุมาตราเหนือ
หมวดหมู่:นครในประเทศอินโดนีเซีย
ช่องแคบบาหลี

**ช่องแคบบาหลี** () เป็นช่องแคบที่คั่นระหว่างเกาะชวากับเกาะบาหลี เชื่อมต่อมหาสมุทรอินเดียกับทะเลบาหลี ส่วนที่แคบที่สุดมีระยะ 2.4 กิโลเมตร

บาหลี
หมู่เกาะเวอร์จิน

**หมู่เกาะเวอร์จิน** (; ) เป็นกลุ่มเกาะในทะเลแคริบเบียน ตั้งอยู่ทางทิศตะวันออกสุดของเกรตเตอร์แอนทิลลีสทั้งในทางธรณีวิทยาและชีวภูมิศาสตร์ ตอนเหนือของหมู่เกาะ เป็นส่วนหนึ่งของร่องลึกปวยร์โตรีโก และเซนต์ครอยซึ่งไม่ได้เป็นส่วนหนึ่งในโครงสร้างทางธรณีวิทยาเดียวกัน ส่วนทางด้านการเมือง หมู่เกาะบริติชเวอร์จินเป็นส่วนหนึ่งของกลุ่มเกาะของหมู่เกาะลีเวิร์ดซึ่งเป็นส่วนหนึ่งทางตอนเหนือของเลสเซอร์แอนทิลลีส สร้างเขตแดนแบ่งระหว่างทะเลแคริบเบียนกับมหาสมุทรแอตแลนติก หมู่เกาะนี้ได้แยกออกจากเลสเซอร์แอนทิลลีสโดยทางผ่านแอเนกาดา (Anegada Passage) และแยกออกจากเกาะใหญ่ของปวยร์โตรีโกโดยทางผ่านเวอร์จิน

หมู่เกาะนี้แบ่งออกเป็น 3 เขตอำนาจตามกฎหมาย คือ
* หมู่เกาะบริติชเวอร์จิน ดินแดนโพ้นทะเลของสหราชอาณาจักร
* หมู่เกาะเวอร์จินของสหรัฐ ดินแดนที่ยังไม่ปกครองตนเองแต่ขึ้นตรงต่อสหรัฐ
* หมู่เกาะสแปนิชเวอร์จิน หมู่เกาะทางทิศตะวันออกสุดของปวยร์โตรีโก ดินแดนที่ยังไม่ปกครองตนเองแต่ขึ้นตรงต่อสหรัฐ

## อ้างอิง


ว
ไคออส

**ไคออส** ( ;  ) เป็นเกาะใหญ่เป็นอันดับ 5 ของประเทศกรีซ ตั้งอยู่ทางทิศเหนือของทะเลอีเจียน เกาะมีช่องแคบไคออสคั่นกับประเทศตุรกี ไคออสเป็นที่รู้จักจากการเป็นผู้ส่งออกหมากฝรั่ง มีชื่อเล่นว่า "เกาะหมากฝรั่ง" และยังเป็นสถานที่ท่องเที่ยว อาทิ มีหมู่บ้านยุคกลางและอารามในศตวรรษที่ 11 เรียกว่า *[[Nea Moni of Chios|Nea Moni]]* ซึ่งเป็นแหล่งมรดกโลก

เกาะยังเคยเกิดการฆาตกรรมหมู่ไคออส ชาวกรีกนับหมื่นคนถูกสังหารหมู่ที่เกาะนี้โดยกองทัพจักรวรรดิออตโตมันในช่วงสงครามอิสรภาพกรีก ในปี ค.ศ. 1822

## อ้างอิง

หมวดหมู่:เกาะในประเทศกรีซ
ทางหลวงชนบท นย.3001

**ทางหลวงชนบท นย.3001** **สายแยกทางหลวงหมายเลข 305 (กม.ที่ 44) - บ้านบางน้ำเปรี้ยว** เป็นถนนสายหนึ่งในจังหวัดนครนายก และจังหวัดฉะเชิงเทรา มีแนวสายทางเริ่มต้นที่แยกองครักษ์ จุดตัดถนนรังสิต-นครนายก อำเภอองครักษ์ จังหวัดนครนายก ข้ามคลองรังสิตประยูรศักดิ์ ผ่านตลาดองครักษ์ ตัวอำเภอองครักษ์ ผ่านทางแยกเข้าสถาบันเทคโนโลยีนิวเคลียร์แห่งชาติ (องค์การมหาชน) ผ่านท้องที่ตำบลบางลูกเสือ ตำบลบางสมบูรณ์ อำเภอองครักษ์ ผ่านบึงพระอาจารย์ ข้ามทางรถไฟสายชุมทางคลองสิบเก้า-ชุมทางแก่งคอย จากนั้นข้ามคลองหกวา เข้าเขตท้องที่ตำบลดอนเกาะกา ตำบลสิงโตทอง และตำบลหมอนทอง อำเภอบางน้ำเปรี้ยว จังหวัดฉะเชิงเทรา โดยไปบรรจบกับทางหลวงแผ่นดินหมายเลข 3481 และทางหลวงแผ่นดินหมายเลข 3200 ที่แยกบางน้ำเปรี้ยว มีระยะทาง 33.050 กิโลเมตร ระยะทางส่วนใหญ่อยู่ในความรับผิดชอบของกรมทางหลวงชนบท ยกเว้นระยะทาง 215 เมตรจากแยกองครักษ์อยู่ในความรับผิดชอบของกรมทางหลวง มีฐานะเป็นทางหลวงแผ่นดินหมายเลข 3541 (ทางเข้าองครักษ์)

หมวดหมู่:ถนนในจังหวัดนครนายก
นย.3001
นย
เฮนรี อาร์เทอร์ เบลก

**เซอร์ เฮนรี อาเทอร์ เบลก**( ; 8 มกราคม 1840 - 23 กุมภาพันธ์ 1918) ข้าหลวง ชาวบริติช ซึ่งดำรงตำแหน่งผู้สำเร็จราชการเกาะฮ่องกง คนที่ 12 ในอาณานิคมของบรีเตน (อังกฤษ) ระหว่าง ค.ศ. 1898 ถึง 1903 หรือตรงกับ พ.ศ. 2441 ถึง 2446 เป็นเวลาทั้งสิ้น 5 ปี 

## ประวัติ
เซอร์ เฮนรี อาร์เทอร์ เบลก เกิดเมื่อวันที่ 8 มกราคม ค.ศ. 1840 หรือตรงกับ พ.ศ. 2383 ที่ ลิเมอริก ไอร์แลนด์ เป็นบุตรชายของ **ปีเตอร์ เบลก** สารวัตรแห่งกรมตำรวจหลวงไอร์แลนด์ และ **เจน เลน**

เขาเริ่มทำงานในตำแหน่งเสมียนของ ธนาคารแห่งชาติไอร์แลนด์ แต่ทำงานได้เพียง 18 เดือนก็ตัดสินใจลาออกและเริ่มต้นการเป็นนักเรียนนายร้อยตำรวจของกรมตำรวจหลวงไอร์แลนด์ ใน ค.ศ. 1857 หรือตรงกับ พ.ศ. 2400. และได้เป็นผู้ตรวจการพิเศษในอีก 2 ปีต่อมา. ใน ค.ศ. 1876 ตรงกับ พ.ศ. 2419 เขาได้รับแต่งตั้งเป็นผู้พิพากษาประจำเมือง Tuam ทางตะวันตกของไอร์แลนด์เขาได้รับการจดบันทึกว่าเป็นผู้ที่ ฉลาด สุขุม รอบคอบ และกระตือรือร้น. ใน ค.ศ. 1882 หรือตรงกับ พ.ศ. 2425 เขาได้เลื่อนขึ้นเป็นผู้พิพากษาพิเศษ

เบลกได้รับแต่งตั้งให้เป็นผู้สำเร็จราชการเกาะฮ่องกง เมื่อวันที่ 25 พฤศจิกายน พ.ศ. 2441 โดยดำรงตำแหน่งจนถึงเดือนพฤศจิกายน พ.ศ. 2446 ห้าเดือนก่อนที่เขาจะมาถึงฮ่องกง รัฐบาลอังกฤษได้ทำการเจรจาข้อตกลงกับรัฐบาลชิง ซึ่งเช่าดินแดนใหม่ให้กับฮ่องกงของอังกฤษเป็นระยะเวลา 99 ปี ในระหว่างที่เขาดำรงตำแหน่งเป็นผู้สำเร็จราชการเกาะฮ่องกง เบลกส่งผู้บริหารอาณานิคมไปยังดินแดนใหม่เพื่อควบคุมกลุ่มปุนติในท้องถิ่น กลุ่มต่างๆ ต่อต้านการยึดครองดินแดนใหม่ของอังกฤษ ส่งผลให้เกิดสงครามหกวันปะทุขึ้น กองกำลังอินเดียส่วนใหญ่ภายใต้การบังคับบัญชาของนายทหารบกอังกฤษ วิลเลียม แกสคอยน์ สามารถเอาชนะกลุ่มปุนติได้ โดยเบลกใช้นโยบายความร่วมมือที่เป็นมิตรเพื่อป้องกันปัญหาเพิ่มเติม และอนุญาตให้พวกเขารักษากฎหมายและประเพณีดั้งเดิมในเรื่องมรดกที่ดิน การใช้ที่ดิน และการแต่งงาน

เบลกเดินทางออกจากฮ่องกงทันทีหลังจากที่เขาเข้าร่วมการวางศิลาฤกษ์ของอาคารศาลฎีกา (สภานิติบัญญัติแห่งฮ่องกง ตั้งแต่ปี 2528 ถึง 2554) เมื่อวันที่ 12 พฤศจิกายน พ.ศ. 2446

เบลกได้รับแต่งตั้งให้เป็นผู้สำเร็จราชการแห่งศรีลังกา (บรีติชซีลอน) คนที่ 19 เมื่อสิ้นสุดการดำรงตำแหน่งผู้สำเร็จราชการในฮ่องกงในปี พ.ศ. 2446 และเขาดำรงตำแหน่งดังกล่าวจนถึงปี พ.ศ. 2450 จึงเป็นตำแหน่งสุดท้ายของเขาในการบริหารอาณานิคมของอังกฤษ เบลคที่เพิ่งเกษียณอายุใหม่ทำให้จอร์จ มอร์ริสันประทับใจกับความขมขื่นของเขาที่ไม่ลงสมัครรับตำแหน่งองคมนตรีด้วยความขอบคุณสำหรับการบริการสาธารณะตลอด 41 ปีของเขา

## พระราชนิพนธ์ไกลบ้าน
ในพระราชนิพนธ์ไกลบ้านซึ่งเป็นพระราชนิพนธ์ใน พระบาทสมเด็จพระจุลจอมเกล้าเจ้าอยู่หัว ได้กล่าวถึง เซอร์ เฮนรี อาร์เทอร์ เบลก เป็นครั้งแรกในพระราชหัตถเลขาฉบับที่ 3 คืนที่ 14 วันอังคารที่ 9 เมษายน ร.ศ. 126 ตรงกับ พ.ศ. 2450 ดังใจความตอนหนึ่งว่า 

## อ้างอิง

หมวดหมู่:บุคคลจากเทศมณฑลลิเมอริก
หมวดหมู่:ผู้ว่าราชการฮ่องกง
หมวดหมู่:นักการเมืองบริติช
ลูตัน

**ลูตัน** () เป็นเมืองในเบดฟอร์ดเชอร์ ประเทศอังกฤษ ทางตะวันออกเฉียงใต้ของประเทศอังกฤษ มีประชากร 214,109 คน (ค.ศ. 2018)  เป็นหนึ่งในเมืองที่มีประชากรมากที่สุดของสหราชอาณาจักรที่ไม่ได้รับสถานะเป็นนคร เมืองตั้งอยู่ริมฝั่งแม่น้ำลี ตั้งอยู่ทางทิศตะวันตกเฉียงเหนือของกรุงลอนดอน ห่างราว 30 ไมล์ (50 กิโลเมตร) เมืองก่อตั้งในศตวรรษที่ 6 ในฐานะด่านหน้าของชาวแซกซันบนฝั่งแม่น้ำลี ซึ่งชื่อเมืองก็ตั้งจากชื่อแม่น้ำนี้ มีการบันทึกชื่อเมืองในบันทึกดูมสเดย์ในชื่อ ลอยโทน (Loitone) และ ลินโทน (Lintone) เมืองยังมีโบสถ์ที่ใหญ่ที่สุดในเบดฟอร์ดเชียร์ คือ โบสถ์เซนต์แมรี ก่อสร้างในศตวรรษที่ 12

เมืองเคยมีชื่อเสียงทางด้านทำหมวก และมีโรงงานของวอกซ์ฮอลล์มอเตอส์ ผู้ผลิตรถยนต์ที่เริ่มมีโรงงานนี้ในปี ค.ศ. 1905 จนโรงงานปิดไปในปี 2002 ถึงกระนั้นก็ยังมีการผลิตยานพาหนะเพื่อการค้าอยู่ แต่สำนักงานใหญ่ของวอกซ์ฮอลล์มอเตอส์ยังคงตั้งอยู่ที่เมืองนี้ สนามบินลอนดอนลูตันซึ่งเปิดในปี 1938 ปัจจุบันเป็นหนึ่งในสนามบินที่สำคัญของอังกฤษ เมืองมีสามสถานีรถไฟ มีมหาวิทยาลัยเบดฟอร์ดเชียร์

สโมสรฟุตบอลลูตันทาวน์มีฉายาว่า "Hatters" เพื่อสื่อให้เห็นถึงการเป็นช่างทำหมวก สโมสรเคยติดอันดับหนึ่งของลีกอังกฤษ และเคยชนะในลีกคัพในปี 1988

## อ้างอิง

หมวดหมู่:เมืองในเทศมณฑลเบดฟอร์ดเชอร์
วิลเฟรด โอเวน

**วิลเฟรด เอ็ดเวิร์ด ซอลเตอร์ โอเวน** (, 18 มีนาคม ค.ศ. 1893 – 4 พฤศจิกายน ค.ศ. 1918) เป็นกวีและทหารชาวอังกฤษ เป็นหนึ่งในกวีที่มีชื่อเสียงช่วงสงครามโลกครั้งที่หนึ่ง บทกวีของเขามักสะท้อนภาพความน่ากลัวในสนามเพลาะและความโหดร้ายของสงคราม ตรงข้ามกับบทกวีในยุคนั้นที่มักปลุกใจและเชิดชูการทำสงคราม ผลงานเด่นของเขาที่ตีพิมพ์หลังเสียชีวิต ได้แก่ "Dulce et Decorum est" "Insensibility" และ "Anthem for Doomed Youth"

วิลเฟรด โอเวนเกิดในปี ค.ศ. 1893 ที่เมืองออสเวสตรี มณฑลชรอปเชอร์ เป็นบุตรคนโตจากทั้งหมด 4 คนของทอมัสกับซูซาน โอเวน (นามสกุลเดิม ชอว์) ต่อมาโอเวนย้ายตามครอบครัวไปอยู่ที่เมืองเบอร์เคนเฮดและชรูว์สบรี และเรียนที่โรงเรียนในเมืองนั้น โอเวนเริ่มสนใจการเขียนกลอนราวปี ค.ศ. 1904 หลังพักผ่อนในวันหยุดที่เชชเชอร์ ช่วงแรกเขาได้รับแรงบันดาลใจจากคัมภีร์ไบเบิล จอห์น คีตส์ และเพอร์ซี บีช เชลลีย์ หลังจากนั้นเขาทำงานเป็นผู้ช่วยมุขนายกแห่งดันส์เดน ใกล้เมืองเรดิง ในปี ค.ศ. 1913 โอเวนเรียนที่มหาวิทยาลัยเรดิง ก่อนจะทำงานเป็นครูกวดวิชาภาษาอังกฤษและฝรั่งเศสที่เมืองบอร์โด

ในปี ค.ศ. 1915 หลังสงครามโลกครั้งที่หนึ่งอุบัติ โอเวนถูกเกณฑ์เข้าเป็นทหารในกำลังสำรองของกองทัพบกสหราชอาณาจักร ปีต่อมาเขาได้รับยศร้อยตรีประจำกรมทหารแมนเชสเตอร์ ระหว่างสงคราม โอเวนประสบความบาดเจ็บทางจิตใจที่เรียกว่า shell shock จนต้องเข้ารับการรักษาที่โรงพยาบาลสงครามเคร็กล็อกฮาร์ต และพบกับกวี ซีกฟรีด แซสซูน ผู้ส่งผลต่องานของโอเวนในเวลาต่อมา ในปี ค.ศ. 1918 โอเวนกลับเข้ารับราชการทหารที่ฝรั่งเศส และได้รับกางเขน Military Cross หลังนำหมู่ทหารบุกโจมตีที่มั่นศัตรูในหมู่บ้านฌงกูร์ (Joncourt) วันที่ 4 พฤศจิกายน ค.ศ. 1918 โอเวนเสียชีวิตขณะนำทหารข้ามคลองซ็องบร์–อวซ ทางเหนือของฝรั่งเศส ข่าวการเสียชีวิตของเขาไปถึงครอบครัวในวันสงบศึก (11 พฤศจิกายน) ในปี ค.ศ. 1985 โอเวนเป็นหนึ่งในกวีสงคราม 16 คนที่ได้รับการรำลึกที่มุมกวีในเวสต์มินสเตอร์แอบบีย์

## อ้างอิง

## แหล่งข้อมูลอื่น
* 
* 
* 
* 

หมวดหมู่:กวีชาวอังกฤษ
หมวดหมู่:ทหารชาวสหราชอาณาจักรในสงครามโลกครั้งที่หนึ่ง
หมวดหมู่:ชาวอังกฤษที่มีความหลากหลายทางเพศ
หมวดหมู่:ทหารที่เสียชีวิตในสงครามโลกครั้งที่หนึ่ง
หมวดหมู่:บุคคลจากเทศมณฑลชรอปเชอร์
แบม

**แบม**  () เป็นนครและเมืองหลักของเทศมณฑลแบม จังหวัดเคร์มอน ประเทศอิหร่าน จากสำมะโนประชากรปี ค.ศ. 2006 เมืองมีประชากร 73,823 คน จาก 19,572 ครอบครัว ก่อนเหตุแผ่นดินไหวปี ค.ศ. 2003 ข้อมูลประชากรอย่างเป็นทางการมีราว 43,000 คน เมืองเคยมีชื่อเสียงด้านสิ่งทอและเสื้อผ้า

ป้อมปราการของเมืองที่ชื่อแอร์เกแบม มีประวัติศาสตร์ย้อนไปถึงเมื่อ 2,000 ปีก่อนถึงจักรวรรดิพาร์เธีย (248 ปีก่อนคริสต์ศักราช–ค.ศ. 224) แต่สิ่งก่อสร้างส่วนใหญ่สร้างในสมัยราชวงศ์ซาฟาวิด แต่เมืองส่วนใหญ่ถูกปล่อยให้รกร้างเนื่องจากการรุกรานของชาวปาทานในปี ค.ศ. 1722 จากนั้นมีการเข้ามาตั้งถิ่นฐานใหม่ และถูกปล่อยร้างเป็นครั้งที่สองหลังการรุกรานจากชีรอซ

เมืองใหม่ของแบมได้รับการพัฒนาขึ้นเรื่อย ๆ ในฐานะศูนย์กลางกสิกรรมและอุตสาหกรรม เมืองเติบโตอย่างรวดเร็วจนกระทั่งเกิดแผ่นดินไหวใน ค.ศ. 2003 เมืองมีชื่อเสียงเรื่องอินทผลัมและพืชสกุลส้มที่ปลูกโดยเครือข่ายทดน้ำจากกะนาต (qanat) เมืองยังมีรายได้จากการท่องเที่ยวที่เพิ่มมากขึ้นจากผู้ที่มาเที่ยวชมโบราณสถานในปีหลัง ๆ

## อ้างอิง

หมวดหมู่:เมืองในประเทศอิหร่าน
หมวดหมู่:สถาปัตยกรรมอิหร่าน
หมวดหมู่:แหล่งมรดกโลกในประเทศอิหร่าน
ลินคอล์น (ภาพยนตร์)

***ลินคอล์น*** () เป็นภาพยนตร์ละครประวัติศาสตร์ ค.ศ. 2012 ที่กำกับและอำนวยการสร้างโดยสตีเวน สปีลเบิร์ก นำแสดงโดยแดเนียล เดย์-ลูวิส ในบทประธานาธิบดีสหรัฐ อับราฮัม ลินคอล์น ภาพยนตร์เรื่องนี้ยังมีแซลลี ฟิลด์, เดวิด สตราเธิร์น, โจเซฟ กอร์ดอน-เลวิตต์, เจมส์ สเปเดอร์, ฮัล โฮลบรูก และทอมมี ลี โจนส์ ในบทสมทบ

เขียนบทโดยโทนี คัชเนอร์ โดยอิงแบบไม่เคร่งครัดจากผลงานชีวประวัติ *[[ทีมออฟไรเวิลส์: เดอะโพลิติคอลออฟอับราฮัม ลินคอล์น]]* ของดอริส เคิร์นส กูดวิน และครอบคลุมสี่เดือนสุดท้ายของชีวิตลินคอล์น โดยเพ่งความสนใจไปที่ความพยายามของเขาในเดือนมกราคม ค.ศ. 1865 เพื่อให้มีการแก้ไขรัฐธรรมนูญของสหรัฐครั้งที่สิบสามผ่านสภาผู้แทนราษฎรสหรัฐ

ภาพยนตร์เรื่องนี้อำนวยการสร้างโดยสตีเวน สปีลเบิร์ก และผู้ทำงานร่วมกันบ่อยครั้งอย่างแคธลีน เคนเนดี ผ่านบริษัทผู้ผลิตนั้น ๆ ได้แก่ แอมบลินเอนเตอร์เทนเมนต์ และเดอะเคนเนดี/มาร์แชลคอมพานี โดยเริ่มถ่ายทำเมื่อวันที่ 17 ตุลาคม ค.ศ. 2011 และสิ้นสุดในวันที่ 19 ธันวาคม ค.ศ. 2011 *ลินคอล์น*ได้รับการฉายรอบปฐมทัศน์เมื่อวันที่ 8 ตุลาคม ค.ศ. 2012 ที่เทศกาลภาพยนตร์นิวยอร์ก ภาพยนตร์เรื่องนี้ร่วมผลิตโดยบริษัทอเมริกัน ดรีมเวิกส์พิกเจอส์, ทเวนตีท์เซนจูรีฟอกซ์ และพาร์ทิซิแพนต์มีเดีย ร่วมกับบริษัทอินเดีย รีไลอันซ์เอนเตอร์เทนเมนต์ และเปิดตัวภาพยนตร์โดยทัชสโตนพิกเจอส์ในทวีปอเมริกาเหนือเมื่อวันที่ 9 พฤศจิกายน ค.ศ. 2012 ภาพยนตร์เรื่องนี้ได้รับการเผยแพร่โดยทเวนตีท์เซนจูรีฟอกซ์ในอาณาเขตทั่วโลก

*ลินคอล์น*ได้รับการชื่นชมอย่างมากสำหรับการแสดงโดยเฉพาะการแสดงของเดย์-ลูวิส รวมถึงการกำกับของสปีลเบิร์ก และมูลค่าการผลิต ในเดือนธันวาคม ค.ศ. 2012 ภาพยนตร์เรื่องนี้ได้รับการเสนอชื่อเข้าชิงเจ็ดรางวัลลูกโลกทองคำ รวมถึงภาพยนตร์ยอดเยี่ยม ประเภทภาพยนตร์ดรามา, ผู้กำกับภาพยนตร์ยอดเยี่ยมสำหรับสปีลเบิร์ก และนักแสดงยอดเยี่ยม ประเภทภาพยนตร์ดรามา สำหรับเดย์-ลูวิส ส่วนที่งานประกาศผลรางวัลออสการ์ ครั้งที่ 85 ภาพยนตร์เรื่องนี้ได้รับการเสนอชื่อเข้าชิงสิบสองอะแคเดมีอะวอร์ด รวมถึงภาพยนตร์ยอดเยี่ยม และผู้กำกับภาพยนตร์ยอดเยี่ยม เรื่องนี้ชนะออกแบบงานสร้างยอดเยี่ยม และนักแสดงนำชายยอดเยี่ยมสำหรับเดย์-ลูวิส ภาพยนตร์เรื่องนี้ประสบความสำเร็จในเชิงพาณิชย์เช่นกัน โดยทำรายได้กว่า 275 ล้านดอลลาร์ที่บ็อกซ์ออฟฟิศ

## อ้างอิง

## อ่านเพิ่ม
* Mitchell, Mary Niall. "Seeing Lincoln: Spielberg's Film and the Visual Culture of the Nineteenth Century," *Rethinking History* 19 (Sept. 2015), 493-505. 
*

## แหล่งข้อมูลอื่น
* 
* 
* 
* 
* 
* 
* 
* ''Lincoln'' Learning Hub at Disney.com
* Official production notes

หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์โดยแอมบลินเอ็นเตอร์เทนเมนต์
หมวดหมู่:ภาพยนตร์ที่มีเนื้อหาเกี่ยวกับสงครามกลางเมืองอเมริกา
หมวดหมู่:ภาพยนตร์อเมริกัน
หมวดหมู่:ภาพยนตร์โดยดรีมเวิร์กส
หมวดหมู่:ภาพยนตร์เกี่ยวกับประธานาธิบดีสหรัฐ
หมวดหมู่:ภาพยนตร์ที่กำกับโดย สตีเวน สปีลเบิร์ก
หมวดหมู่:ภาพยนตร์ที่มีฉากในรัฐเวอร์จิเนีย
หมวดหมู่:ภาพยนตร์ที่มีฉากในวอชิงตัน ดี.ซี.
หมวดหมู่:ภาพยนตร์ที่ถ่ายทำในรัฐเวอร์จิเนีย
หมวดหมู่:ภาพยนตร์ที่มีฉากในทำเนียบขาว
หมวดหมู่:ภาพยนตร์อินเดีย
หมวดหมู่:ภาพยนตร์โดยทัชสโตนพิกเจอส์
หมวดหมู่:ภาพยนตร์เกี่ยวกับกองทัพบกสหรัฐ
หมวดหมู่:ภาพยนตร์สงครามที่สร้างจากเหตุการณ์จริง
หลวงบุรกรรมโกวิท (ล้อม บุรกรรมโกวิท)

พันเอก **หลวงบุรกรรมโกวิท** นามเดิม **ล้อม บุรกรรมโกวิท** เป็นอดีตรัฐมนตรีช่วยว่าการกระทรวงมหาดไทย ในรัฐบาลจอมพล แปลก พิบูลสงคราม เมื่อปี พ.ศ. 2500 อดีตสมาชิกสภาผู้แทนราษฎรจังหวัดปราจีนบุรี และอดีตเลขาธิการสมาคมสถาปนิกสยาม ในพระบรมราชูปถัมภ์

## ประวัติ
ล้อม บุรกรรมโกวิท เกิดเมื่อวันที่ 22 พฤษภาคม พ.ศ. 2439 เป็นบุตรของนายกรี กับนางแข เข้าเรียนที่โรงเรียนไตรมิตรวิทยาลัย แล้วไปเรียนต่อที่โรงเรียนอัสสัมชัญ ต่อมาในปี พ.ศ. 2454 ได้เข้าฝึกงานในกองก่อสร้างพระราชวังบ้านปืน จังหวัดเพชรบุรี สังกัดกระทรวงมหาดไทย จนได้บรรจุเข้ารับราชการในปี พ.ศ. 2460 ตำแหน่งช่างแบบ เป็นรองอำมาตย์ตรีในปี พ.ศ. 2462 และเป็นขุนบุรกรรมโกวิท ในปีถัดมา จนเจริญก้าวหน้าในหน้าที่ราชการกระทั่งเป็นอธิบดีกรมโยธาธิการ กระทรวงมหาดไทย

หลวงบุรกรรมโกวิท เป็นกรรมการชุดก่อตั้งของวิศวกรรมสถานแห่งประเทศไทย ในปี พ.ศ. 2493

หลวงบุรกรรมโกวิท ได้ลงสมัครรับเลือกตั้งสมาชิกสภาผู้แทนราษฎรจังหวัดปราจีนบุรีในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา และได้รับเลือกตั้งเป็นสมัยแรก และหลังการเลือกตั้งเขาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลจอมพล แปลก พิบูลสงคราม

ต่อมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 โดยไม่ได้สังกัดพรรคการเมืองใด

## เครื่องราชอิสริยาภรณ์

* พ.ศ. 2475 – 80px เหรียญเฉลิมพระนคร 150 ปี (ร.ฉ.พ.)
* พ.ศ. 2500 – 80px เหรียญงานฉลอง 25 พุทธศตวรรษ

## อ้างอิง

หมวดหมู่:บุคคลจากจังหวัดปราจีนบุรี
บุรกรรมโกวิท
หมวดหมู่:บุคคลจากโรงเรียนไตรมิตรวิทยาลัย
หมวดหมู่:บุคคลจากโรงเรียนอัสสัมชัญ
หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดปราจีนบุรี
หมวดหมู่:พรรคเสรีมนังคศิลา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญรัตนาภรณ์ ว.ป.ร.3
รางวัลไพรม์ไทม์เอมมี

**รางวัลไพรม์ไทม์เอมมี** () เป็นงานแจกรางวัลที่จัดขึ้นโดยสถาบันศิลปะและวิชาการทางโทรทัศน์ (Academy of Television Arts & Sciences (ATAS)) ที่มอบให้รายการโทรทัศน์อเมริกันในช่วงไพรม์ไทม์ที่มีความเป็นเลิศ เริ่มมอบรางวัลในปี ค.ศ. 1949 เดิมทีเรียกสั้น ๆ ว่า รางวัลเอมมี (Emmy Awards) จนมีการมอบรางวัลเดย์ไทม์เอมมีในปี 1974 จึงได้เพิ่มคำว่า "ไพร์มไทม์" ให้สองรางวัลมีความแตกต่างกัน

โดยปกติแล้วรางวัลไพรม์ไทม์เอมมีออกอากาศในช่วงกลางเดือนกันยายน ในวันอาทิตย์ ก่อนที่จะเริ่มฤดูกาลทางโทรทัศน์ในช่วงฤดูใบไม้ร่วง โดยในปัจจุบันได้ผลัดกันออกอากาศทางเครือข่ายสถานีช่องใหญ่ ๆ (ABC, CBS, FOX, NBC) พิธีมอบรางวัลจะย้ายมาในช่วงปลายเดือนสิงหาคมหากออกอากาศทางเอ็นบีซี (เช่นปี 2006, 2010 และ 2014) เพื่อไม่ให้ขัดกับที่เอ็นบีซีต้องมาออกอากาศการแข่งขันเอ็นเอฟแอลในคืนวันอาทิตย์ (และในปี 2014 ได้ย้ายไปคืนวันจันทร์ เมื่อเวลาขัดกับเอ็มทีวีวิดีโอมิวสิกอะวอดส์) อย่างไรก็ตาม พิธีในปี 2018 ออกอากาศทางเอ็นบีซี ได้ย้ายกลับมาเดือนกันยายน และออกอากาศในวันจันทร์

## อ้างอิง

หมวดหมู่:รางวัลเอมมี
ปุ่มแฮมเบอร์เกอร์

**ปุ่มแฮมเบอร์เกอร์** หรือ **แถบแฮมเบอร์เกอร์** () เป็นปุ่มที่มักวางไว้มุมบนของส่วนต่อประสานกราฟิกกับผู้ใช้ (Graphical User Interface; GUI) ชื่อ “แฮมเบอร์เกอร์” นั้นได้มาจากลักษณะที่ดูคล้ายกับแฮมเบอร์เกอร์ซึ่งเกิดขึ้นอย่างไม่ได้ตั้งใจ หน้าที่ของปุ่มแฮมเบอร์เกอร์คือเป็นปุ่มท็อกเกิล (toggle) สำหรับเรียกเมนู (ซึ่งบางครั้งเรียกว่า **เมนูแฮมเบอร์เกอร์**; hamburger menu) หรือแถบนำทาง (navigation bar) ระหว่างซ่อน (collapsed) อยู่หลังปุ่มหรือแสดงผลบนหน้าจอ ไอคอนที่เกี่ยวข้องกับวิจิตนี้ประกอบด้วยเส้นแนวนอนสามเส้น หรืออีกชื่อหนึ่งเรียกว่า “ไอคอนเมนูขณะซ่อน” (*collapsed menu icon*)

## ประวัติ
### การออกแบบดั้งเดิม

ไอคอนนี้ดั้งเดิมแล้วออกบบโดย นอร์ม โค๊กซ์ (Norm Cox) เพื่อใช้ในอินเตอร์เฟซของ ซีรอกซ์สตาร์ (Xerox Star) ซึ่งเปิดตัวในปี 1981 ไอคอนนี้กลับมาสู่การใช้อย่างแพร่หลายเริ่มต้นในปี 2009 ซึ่งเริ่มจากความนิยมในการใช้มือถือสูงขึ้น และปัญหาเกิดเมื่อการออกแบบอินเตอร์เฟซนั้นต้องทำกับพื้นที่หน้าจอที่จำกัดขนาดการแสดงผลของแอพพลิเคชันมือถือ โค๊กซ์อธิบายการสร้างสรรค์ไอคอนนี้ของเขาว่า “กราฟิกนี้ต้ังใจจะให้มีลักษณะเรียบง่ายแบบ ‘ป้ายบอกทางบนท้องถนน’ กล่าวคือ เรียบง่าย จดจำการใช้งานได้ และเลียนแบบลักษณะของรายชื่อเมนูที่จะแสดงผลเมื่อกดปุ่มลงไป ด้วยความที่การออกแบบนั้นทำให้พื้นที่พิกเซลที่จำกัด มันเลยต้องโดดเด่นแต่เรียบง่าย ตอนนั้นผมรู้สึกว่าเราต้องออกแบบมันให้ได้ในพื้นที่แค่ 16x16 พิกเซลเองเท่านั้นมั้ง (หรืออาจเป็น 13x13 พิกเซลก็ได้นะ ผมจำตัวเลขเป๊ะ ๆ ไม่ได้)” (“Its graphic design was meant to be very “road sign” simple, functionally memorable, and mimic the look of the resulting displayed menu list. With so few pixels to work with, it had to be very distinct, yet simple. I think we only had 16×16 pixels to render the image. (or possibly 13×13… can’t remember exactly).”)

## อ้างอิง

หมวดหมู่:วิดเจ็ต
2048 (วิดีโอเกม)

***2048*** เป็นเกมปริศนาเคลื่อนบล็อก (sliding block puzzle) แบบเล่นคนเดียว ซึ่งออกแบบโดยนักพัฒนาเว็บชาวอิตาลี Gabriele Cirulli เป้าหมายของเกมคือเพื่อให้ผู้เล่นเลื่อนกระเบื้องตัวเลขบนกริดไปรวมกันเพื่อให้เกิดจำนวน 2048 ขึ้น อย่างไรก็ตามผู้เล่นสามารถเล่นต่อได้ถึงแม้จะถึงเป้าหมายเกมที่เลข 2048 แล้วก็ตามเพื่อสร้างกระเบื้องตัวเลขที่จำนวนสูงขึ้นไปอีก

*2048* ดั้งเดิมแล้วเขียนโดยใช้จาวาสคริปต์ และ CSS ระหว่างช่วงสุดสัปดาห์ของ Gabriele Cirulli ก่อนที่จะเปิดตัวเมื่อวันที่ 9 มีนาคม 2014 ในรูปแบบซอฟต์แวร์ไม่เสียค่าใช้จ่ายและโอเพนซอร์ซ (free and open-source software) ตาม สัญญาอนุญาตของเอ็มไอที เกมแบบเดียวกันที่เขียนโดยใช้ C++ และ Vala ถูกปล่อยออกมาตามกันในภายหลัง นอกจากนี้ยังมีเวอร์ชันสำหรับระบบปฏิบัติการลินุกซ์ด้วย.

2048 นั้นถูกอธิบายว่าคล้ายคลึงกับแอปเกม *[[Threes (game)|Threes!]]* ซึ่งปล่อยออกมาเมื่อเดือนก่อนหน้า แต่ Cirulli อธิบายด้วยตนเองว่า *2048* เป็นวิดีโอเกมโคลน (Video game clone) ของแอปเกม *1024* ที่ผลิตโดย Veewo Studios

## อ้างอิง

หมวดหมู่:เกมมือถือ
หมวดหมู่:เกมไอโอเอส
หมวดหมู่:วิดีโอเกมที่ออกวางจำหน่ายในปี พ.ศ. 2557
หมวดหมู่:วิดีโอเกมที่พัฒนาขึ้นในประเทศอิตาลี
หมวดหมู่:วิดีโอเกมอินดี
การระบาดทั่วของโควิด-19 ในประเทศนิวซีแลนด์

**การระบาดทั่วของโควิด-19 ในประเทศนิวซีแลนด์** เป็นส่วนหนึ่งของการแพร่ระบาดอย่างต่อเนื่อง ของโรคติดเชื้อไวรัสโคโรนา 2019 (COVID-19) ที่เกิดจากไวรัสโคโรนาสายพันธุ์กลุ่มอาการทางเดินหายใจเฉียบพลันรุนแรง 2 (SARS-CoV-2) โดยพบผู้ป่วยรายแรกในประเทศนิวซีแลนด์เมื่อวันที่ 28 กุมภาพันธ์ พ.ศ. 2563 ประเทศนี้มีผู้ป่วยรวม 1,039 ราย (872 รายได้รับการยืนยันและ 167 รายที่เป็นไปได้; กรณีที่เป็นไปได้คือเมื่อผู้ป่วยมีผลทดสอบเป็นลบสำหรับโควิด-19 แต่ยังคงมีอาการของไวรัส) ตั้งแต่ 4 เมษายน พ.ศ. 2563 มีหนึ่งคนเสียชีวิตจากไวรัส และมีเคสเกิดขึ้นในพื้นที่คณะกรรมการพัฒนาคุณภาพชีวิตระดับเขตทั้งหมด 20 แห่งของประเทศ

วันที่ 21 มีนาคม มีการริเริ่มระบบเตือนภัยสี่ระดับในวันที่ 21 มีนาคมเพื่อจัดการการระบาดในประเทศ ทีแรกตั้งไว้ที่ระดับ 2 ที่ปรับขึ้นเป็นระดับ 3 และเป็นระดับ 4 เมื่อวันที่ 25 มีนาคมซึ่งทำให้รัฐบาลสั่งล็อกดาวน์ทั่วประเทศ ก่อนค่อย ๆ ปรับลดลงมาเป็นระดับ 3 เมื่อวันที่ 27 เมษายน ซึ่งทำให้ผ่อนปรนมาตรการล็อกดาวน์บางส่วน และเหลือระดับ 2 ในวันที่ 13 พฤษภาคม คงเหลือเพียงการเว้นระยะห่างทางสังคมและจำกัดการชุมนุมเท่านั้น ประเทศลดระดับการเตือนภัยเหลือระดับ 1 ในัวนที่ 8 มิถุนายน ซึ่งยกเลิกการจำกัดทุกอย่างยกเว้นการควบคุมชายแดน

## เส้นเวลา
ข้อมูลเกี่ยวกับวันก่อนหน้าได้รับการเปิดเผยในระหว่างการแถลงข่าวของกระทรวงสาธารณสุขซึ่งมักจะเกิดขึ้นเวลา 13.00 น. ของทุกวัน
วันที่และเวลาทั้งหมดต่อไปนี้เป็นเวลานิวซีแลนด์: เวลาออมแสงนิวซีแลนด์ (เวลาสากลเชิงพิกัด+13:00) จนถึง 5 เมษายน และเวลามาตรฐานนิวซีแลนด์ (เวลาสากลเชิงพิกัด+12:00) หลังจากนั้น

### มกราคม พ.ศ. 2563
เมื่อวันที่ 28 มกราคม กระทรวงสาธารณสุขได้จัดตั้งศูนย์ประสานงานสุขภาพแห่งชาติ (NHCC) ขึ้น เพื่อตอบสนองต่อการระบาดของโรค คำสั่งโรคติดเชื้อที่ต้องแจ้งการระบาดต่อทางการจะมีผลตั้งแต่วันที่ 30 มกราคม ซึ่งกำหนดให้ผู้ปฏิบัติงานด้านสุขภาพต้องรายงานกรณีที่น่าสงสัยตาม*[[พระราชบัญญัติสุขภาพ ค.ศ. 1956]]*

### มิถุนายน
สัปดาห์ที่ 8 มิถุนายน ไม่มีรายงานผู้ป่วยหรือผู้เสียชีวิตรายใหม่ และผู้ป่วยรายสุดท้ายที่กำลังรักษาได้รับการประกาศว่าหายแล้วในวันที่ 8 มิถุนายน

## อ้างอิง

## แหล่งข้อมูลอื่น
* 
* covid19.govt.nz, Main New Zealand Government website
* COVID-19 (novel coronavirus), New Zealand Ministry of Health
* Coronavirus disease (COVID-19) situation reports by the World Health Organization (official numbers of confirmed cases by country)
* Coronavirus COVID-19 Global Cases and historical data by Johns Hopkins University

นิวซีแลนด์
หมวดหมู่:ประเทศนิวซีแลนด์ในปี พ.ศ. 2563
หมวดหมู่:ประเทศนิวซีแลนด์ในปี พ.ศ. 2564
เซนทรัล (ฮ่องกง)

**เซนทรัล** () เป็นย่านธุรกิจกลางของฮ่องกง ตั้งอยู่ในเขตเซนทรัลแอนด์เวสเทิร์นบนชายฝั่งทางเหนือของเกาะฮ่องกง ตรงข้ามท่าเรือวิคตอเรียจากจิ๊มซ้าโจ๋ย ซึ่งเป็นจุดใต้สุดของคาบสมุทรเกาลูน 

ในฐานะย่านธุรกิจกลางของฮ่องกงเป็นพื้นที่ที่บริษัทให้บริการทางการเงินข้ามชาติจำนวนหลายบริษัทมีสำนักงานใหญ่อยู่ สถานกงสุลใหญ่และสถานกงสุลของอีกหลาย ๆ ประเทศก็ตั้งอยู่ในบริเวณนี้เช่นเดียวกัน เนินเขารัฐบาลซึ่งเป็นที่ตั้งของสำนักงานใหญ่ของรัฐบาลก็ตั้งอยู่ด้วยเช่นกัน พื้นที่ซึ่งอยู่ใกล้กับท่าเรือวิคตอเรียทำหน้าที่เป็นศูนย์กลางการค้าและกิจกรรมทางการเงินตั้งแต่วันแรกของยุคอาณานิคมอังกฤษในปี 1841 และยังคงทำหน้าที่เป็นสถานที่ของการบริหารหลังจากการโอนอำนาจอธิปไตยไปยังประเทศจีน ในปี 1997

หมวดหมู่:เศรษฐกิจของฮ่องกง
หมวดหมู่:ย่านศูนย์กลางธุรกิจ
พระยาจินดารักษ์ (จำลอง สวัสดิ์-ชูโต)

อำมาตย์เอก **พระยาจินดารักษ์ (จำลอง สวัสดิ์-ชูโต)** (1 พฤษภาคม พ.ศ. 2434 – 30 มิถุนายน พ.ศ. 2509) เป็นอดีตรัฐมนตรีช่วยว่าการกระทรวงมหาดไทย ในรัฐบาลจอมพลแปลก พิบูลสงคราม เมื่อปี พ.ศ. 2491 และเป็นอดีตประธานคณะกรรมการโอลิมปิคแห่งประเทศไทย ซึ่งนำนักกีฬาของประเทศไทยเข้าร่วมการแข่งขันในโอลิมปิกฤดูร้อน 1952 ครั้งที่ 15 ณ เมืองเฮลซิงกิ ประเทศฟินแลนด์ นับเป็นการเข้าร่วมการแข่งขันครั้งแรกของประเทศไทย อดีตผู้ว่าราชการจังหวัดพระนครศรีอยุธยา อดีตอธิบดีกรมพลศึกษา อดีตสมาชิกวุฒิสภา และอดีตเลขาธิการสภาวัฒนธรรมแห่งชาติ

## ประวัติ
พระยาจินดารักษ์เป็นบุตรคนสุดท้องของพระยาสุรนารถเสนี (เป๋า สวัสดิ์-ชูโต) และคุณหญิงนวล สุรนารถเสนี เกิดเมื่อวันที่ 1 พฤษภาคม พ.ศ. 2434 ที่อำเภอพระนคร จังหวัดพระนคร มีพี่น้องรวม 6 คน พระยาจินดารักษ์สมรสกับคุณหญิงจินดารักษ์ (เสมอใจ อมาตยกุล) มีบุตร 4 คน หนึ่งในนั้นคือ จำแลง สวัสดิ์-ชูโต ซึ่งเป็นคุณตาของ ก้อง–สหรัถ สังคปรีชา นักร้อง นักแสดงชื่อดัง

พระยาจินดารักษ์ ถึงแก่อนิจกรรมในวันที่ 30 มิถุนายน พ.ศ. 2509 และมีงานพระราชทานเพลิงศพ พระยาจินดารักษ์ (จำลอง สวัสดิ์-ชูโต) ณ เมรุหน้าพลับพลาอิสริยาภรณ์ วัดเทพศิรินทราวาส เมื่อวันที่ 10 ตุลาคม พ.ศ. 2509

## งานราชการ
จำลอง เข้ารับราชการเป็นมหาดเล็กวิเศษในกองราชเลขานุการในรัชกาลที่ 6 ต่อมาในวันที่ 25 พฤศจิกายน ปี พ.ศ. 2474 ได้ดำรงตำแหน่งผู้ว่าราชการจังหวัดพระนครศรีอยุธยา ซึ่งในตอนนั้นเรียกว่า ผู้รักษาพระนครศรีอยุธยา แต่ก็ถูกไล่ออกจากราชการเมื่อวันที่ 17 มกราคม ปี พ.ศ. 2476 ต่อมาพระยาจินดารักษ์ ได้กลับเข้ารับราชการกรมพลศึกษา ในปี พ.ศ. 2479 และได้ดำรงตำแหน่งอธิบดีกรมพลศึกษา ในปี พ.ศ. 2485

นอกจากนั้นพระยาจินดารักษ์ ยังเป็นผู้ร่วมก่อตั้งธนาคารสิงขร (หรือธนาคารศรีนคร ในเวลาต่อมา) เมื่อปี พ.ศ. 2493

## ตำแหน่ง ยศ บรรดาศักดิ์
* - ผู้ว่าราชการจังหวัดเพชรบุรี
* 25 พฤศจิกายน พ.ศ. 2474 - ผู้ว่าราชการจังหวัดพระนครศรีอยุธยา

## การเมือง
พระยาจินดารักษ์ ได้รับแต่งตั้งเป็นสมาชิกวุฒิสภา ในปี พ.ศ. 2490 และเป็นรัฐมนตรีช่วยว่าการกระทรวงมหาดไทย ในรัฐบาลจอมพลแปลก พิบูลสงคราม เมื่อปี พ.ศ. 2491 โดยมีจอมพลแปลก เป็นรัฐมนตรีว่าการกระทรวงฯ

## การกีฬา
ในปี พ.ศ. 2493 พระยาจินดารักษ์ได้รับเชิญให้ดำรงตำแหน่งนายกสมาคมแบดมินตันแห่งประเทศไทยเป็นคนแรก

ในปี พ.ศ. 2495 ขณะที่พระยาจินดารักษ์ ดำรงตำแหน่งประธานคณะกรรมการโอลิมปิคแห่งประเทศไทย เป็นครั้งแรกของประเทศไทยในการส่งนักกีฬาเข้าร่วมการแข่งขันในโอลิมปิกฤดูร้อน 1952 ครั้งที่ 15 ณ เมืองเฮลซิงกิ ประเทศฟินแลนด์ ซึ่งมีนักกีฬาเข้าร่วมการแข่งขันจำนวน 11 คน ในประเภทกรีฑา (ชาย) แต่ไม่ได้รับเหรียญแต่อย่างใด

## สถานที่เกี่ยวเนื่อง
* สนามจินดารักษ์

## เครื่องราชอิสริยาภรณ์
พระยาจินดารักษ์ (จำลอง สวัสดิ์-ชูโต) ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
### เครื่องราชอิสริยาภรณ์ไทย

### เครื่องราชอิสริยาภรณ์ต่างประเทศ
*  :
** พ.ศ. 2453 – 80px เครื่องราชอิสริยาภรณ์นักบุญสตานิสลาส ชั้นที่ 3
*  :
** พ.ศ. 2496 – 80px เครื่องอิสริยาภรณ์กิตติคุณโอลิมปิกฟินแลนด์ ชั้นที่ 1

## อ้างอิง

จินดารักษ์
หมวดหมู่:สกุลสวัสดิ์-ชูโต
หมวดหมู่:นักการเมืองไทย
หมวดหมู่:บุคคลในวงการพลศึกษา
หมวดหมู่:อธิบดีกรมพลศึกษา
หมวดหมู่:คณะกรรมการโอลิมปิคแห่งประเทศไทย
หมวดหมู่:ข้าราชการพลเรือนชาวไทย
หมวดหมู่:ผู้ว่าราชการจังหวัดพระนครศรีอยุธยา
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:สมาชิกกองเสือป่า
หมวดหมู่:บุคคลจากเขตพระนคร
เรเวียร์ดาร์บี

**เรเวียร์ดาร์บี** () เป็นชื่อเรียกการแข่งขันฟุตบอลระหว่างโบรุสซีอาดอร์ทมุนท์กับสโมสรฟุตบอลชัลเคอ 04 โดยแข่งขันปีละ 2 ครั้งในบุนเดิสลีกา

## ประวัติ


ไฟล์:suedtribuene.jpg|Fans of Borussia Dortmund at home in the Signal Iduna Park
ไฟล์:Schalke 04 Fans 664.jpg|Fans of Schalke 04 at home in the Veltins-Arena in Gelsenkirchen


## การแข่งขัน

## อ้างอิง

## แหล่งข้อมูลอื่น
*Dortmund vs. Schalke page on footballderbies.com

หมวดหมู่:โบรุสซีอาดอร์ทมุนท์
หมวดหมู่:สโมสรฟุตบอลชัลเคอ 04
หมวดหมู่:คู่แข่งฟุตบอล
Passer

***Passer*** เป็นสกุลนกกระจอก หรือที่รู้จักกันในชื่อ **นกกระจอกแท้** ในสกุลประกอบด้วยนกกระจอกใหญ่และนกกระจอกบ้าน เป็นนกที่พบมากที่สุดในโลก พวกมันคือนกตัวเล็กที่มีท้องหนาสำหรับกินเมล็ดพืช และส่วนใหญ่มีสีเทาหรือสีน้ำตาล มีถิ่นกำเนิดในโลกเก่า บางชนิดกระจายพันธุ์ไปทั่วโลก

## ลักษณะ

นกกระจอกในสกุลนี้ชุดขนมีสีน้ำตาลอ่อนหรือสีเทา แต้มสีดำ เหลือง หรือขาว ทั่วไปยาว 10-20 เซนติเมต (3.9-7.9 นิ้ว) จากนกขนาดเล็กอย่างนกกระจอกสีน้ำตาลแดง (*Passer eminibey*) ที่ยาว 11.4 เซนติเมตร (4.5 นิ้ว) และหนัก 13.4 กรัม (0.47 ออนซ์) ไปจนถึงนกกระจอกปากนกแก้ว (*Passer gongonensis*) ที่ยาว 18 เซนติเมตร (7.1 นิ้ว) และ 42 กรัม (1.5 ออนซ์) จะงอยปากแข็งรูปกรวยสั้นทู่ สันปากบนโค้งลง ปลายทู่ ทุกชนิดร้องคล้ายนกกระจอกใหญ่ แต่บางชนิดมีความซับซ้อนกว่า

## การกระจายพันธุ์

สมาชิกส่วนใหญ่ในสกุลพบในสิ่งแวดล้อมแบบเปิดตามธรรมชาติในภูมิอากาศอบอุ่นของทวีปแอฟริกาและตอนใต้ของทวีปยูเรเชีย การศึกษาการวิวัฒนาการแสดงว่าสกุลมีต้นกำเนิดในแอฟริกา มีหลายชนิดที่ปรับให้เข้ากับที่อยู่อาศัยของมนุษย์ โดยเฉพาะอย่างยิ่ง สิ่งนี้ทำให้นกกระจอกใหญ่มีความสัมพันธ์ใกล้ชิดกับมนุษย์ ขยายขอบเขตการกระจายพันธุ์ในทวีปยูเรเชียนอกเหนือจากถิ่นกำเนิดในตะวันออกกลาง นอกเหนือจากการขยายเขตการกระจายพันธุ์ตามธรรมชาติ นกกระจอกใหญ่ยังถูกนำไปในบางพื้นที่ของโลก ประกอบด้วย ทวีปอเมริกา, แอฟริกาใต้สะฮารา, และ ประเทศออสเตรเลีย นกกระจอกบ้านก็ถูกกระจายพันธุ์โดยกิจกรรมของมนุษย์เช่นกัน ในประเทศออสเตรเลีย รัฐมิสซูรีและรัฐอิลลินอยในสหรัฐ

## อ้างอิง

## แหล่งข้อมูลอื่น

*Passeridae on the Internet Bird Collection
* 

หมวดหมู่:นกกระจอก
เขตซ้าถิ่น

**เขตซ้าถิ่น** (, ) เป็นหนึ่งใน 18 เขตของฮ่องกง ตั้งอยู่ในเขตดินแดนใหม่ (New Territories) ทางตอนเหนือของเกาลูน ซ้าถิ่นเป็นที่ตั้งของเมืองใหม่ซ้าถิ่นและเหมืองใหม่หมาอ้นซั้น สร้างขึ้นริมแม่น้ำสิ่งหมุ่นเมือปี 1970

เขตซ้าถิ่นมีพื้นที่ 69.27 กม² มีประชากร 630,000 คนแยกเป็นชาย 295,000 คนและหญิง 335,000 คน คิดเป็น 8.9% ของประชากรทั้งหมดของฮ่องกง เขตซ้าถิ่นเป็นเขตที่มีประชากรมากที่สุดในฮ่องกง โดยผู้อยู่อาศัยเกือบทั้งหมดอาศัยอยู่ในหนึ่งในสองเมืองใหม่ โดยเมืองใหม่ทั้งสองถูกออกแบบสำหรับผู้อยู่อาศัยสูงสุด 735,000 คนในเขตเมืองที่ 35.91 กม²

## อ้างอิง

หมวดหมู่:เขตของฮ่องกง
เขตอัฟฟ็อลเทิร์น

**อัฟฟ็อลเทิร์น** () เป็นหนึ่งในสิบสองเขตของรัฐซือริช สวิตเซอร์แลนด์ มีเมืองหลักคืออัฟฟ็อลเทิร์นอัมอัลบิส

## เทศบาล
เขตอัฟฟ็อลเทิร์นประกอบด้วย 14 เทศบาล:




## อ้างอิง

อัฟฟ็อลเทิร์น
มิลาน พาฟคอฟ

**มิลาน พาฟคอฟ** (; เกิดวันที่ 9 กุมภาพันธ์ ค.ศ. 1994) เป็นนักฟุตบอลชาวเซอร์เบีย ปัจจุบันเล่นในตำแหน่งกองหน้าให้กับ เรดสตาร์ เบลเกรด ในเซอร์เบียนซูเปอร์ลีกา

## ทีมชาติ
พาฟคอฟมีชื่อติดทีมชาติเซอร์เบียในเดือนมีนาคม ค.ศ. 2019 โดยแทนที่ อาเล็กซันเดอร์ พริยอวิช ซึ่งถอดตัวเนื่องจากอาการบาดเจ็บ เขาได้ลงเล่นทีมชาตินัดแรกเมื่อวันที่ 20 มีนาคม ค.ศ. 2019 ในฐานะตัวสำรอง ลงมาแทน ลูคา ยอวิช ในนัดที่พบกับเยอรมนี เขาได้รับใบแดงในนาทีที่ 90 จากการไปทำฟาล์วหนักใส่ เลรอย ซาเน

## เกียรติประวัติ
**ČSK Čelarevo**
* Serbian League Vojvodina: 2014–15

**เรดสตาร์ เบลเกรด**
* เซอร์เบียนซูเปอร์ลีกา: 2018–19

## อ้างอิง

## แหล่งข้อมูลอื่น
* Milan Pavkov stats at utakmica.rs 
* 
* 
* 

หมวดหมู่:กองหน้าฟุตบอล
หมวดหมู่:นักฟุตบอลชาวเซอร์เบีย
หมวดหมู่:นักฟุตบอลทีมชาติเซอร์เบีย
หมวดหมู่:นักฟุตบอลเรดสตาร์เบลเกรด
หมวดหมู่:ผู้เล่นในเซอร์เบียนซูเปอร์ลีกา
เขตอันเดิลฟิงเงิน

**อันเดิลฟิงเงิน** () เป็นหนึ่งในสิบสองเขตของรัฐซือริช สวิตเซอร์แลนด์ มีเมืองหลักคืออันเดิลฟิงเงิน

## เทศบาล
เขตอันเดิลฟิงเงินประกอบด้วย 14 เทศบาล:




## อ้างอิง

อันเดิลฟิงเงิน
เขตดีทีโคน

**ดีทีโคน** () เป็นหนึ่งในสิบสองเขตของรัฐซือริช สวิตเซอร์แลนด์ มีเมืองหลักคือดีทีโคน

## เทศบาล
เขตดีทีโคนประกอบด้วย 11 เทศบาล:




## อ้างอิง

ดีทีโคน
เขตฮอร์เกิน

**ฮอร์เกิน** () เป็นหนึ่งในสิบสองเขตของรัฐซือริช สวิตเซอร์แลนด์ มีเมืองหลักคือฮอร์เกิน

## เทศบาล
เขตฮอร์เกินประกอบด้วย 9 เทศบาล:


:  ทั้ง Sihlbrugg Dorf และ Samstagern เป็นหมู่บ้านที่สำคัญที่ไม่ได้เป็นเทศบาลอิสระ


## อ้างอิง

ฮอร์เกิน
มานูแวล ฟือร์นังดึช (นักฟุตบอลเกิด พ.ศ. 2529)

**มานูแวล เอ็งรีกึ ตาวารึช ฟือร์นังดึช** (; เกิดวันที่ 5 กุมภาพันธ์ ค.ศ. 1986) เป็นนักฟุตบอลชาวโปรตุเกส ปัจจุบันเล่นในตำแหน่งกองกลางให้กับสโมสรรัสเซีย ครัสโนดาร์

ฟือร์นังดึชเริ่มต้นอาชีพกับไบฟีกาในวัย 18 ปี ก่อนที่จะไปเล่นให้กับหลายสโมสร รวมถึงเอฟเวอร์ตัน และบาเลนเซีย ต่อมาในเดือนมกราคม ค.ศ. 2011 เขาเซ็นสัญญากับเบชิกทัช ด้วยสัญญา 3 ปีครึ่ง ก่อนที่จะย้ายมาเล่นให้กับโลโคโมติฟมอสโกและครัสโนดาร์

ฟือร์นังดึชเป็นตัวแทนของทีมชาติโปรตุเกสรุ่นอายุไม่เกิน 21 ปี ในการแข่งขันฟุตบอลชิงแชมป์แห่งชาติยุโรปสองครั้ง เขาได้ลงเล่นให้กับทีมชาติชุดใหญ่ครั้งแรกใน ค.ศ. 2005 และเป็นส่วนหนึ่งของทีมชาติในการแข่งขันฟุตบอลโลก 2018

## สถิติอาชีพ
### ทีมชาติ

### ประตูในนามทีมชาติ

## เกียรติประวัติ
**ไบฟีกา**
* ปรีไมราลีกา: 2004–05
* ตาซาดึปูร์ตูกัล: 2003–04
* ซูแปร์ตาซากังดีดูดึออลีไวรา: 2005

**บาเลนเซีย**
* โกปาเดลเรย์: 2007–08

**เบชิกทัช**
* เตอร์กิชคัพ: 2010–11

**โลโคโมติฟมอสโก**
* รัสเซียนพรีเมียร์ลีก: 2017–18
* รัสเซียนคัพ: 2014–15, 2016–17, 2018–19

## อ้างอิง

## แหล่งข้อมูลอื่น

* 
* 
* National team data
* 
* 
* 

หมวดหมู่:บุคคลจากลิสบอน
หมวดหมู่:นักฟุตบอลชาวโปรตุเกส
หมวดหมู่:กองกลางฟุตบอล
หมวดหมู่:ผู้เล่นในปรีไมราลีกา
หมวดหมู่:ผู้เล่นสปอร์ลิชบัวอีไบฟีกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลพอร์ตสมัท
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลบาเลนเซีย
หมวดหมู่:ผู้เล่นในรัสเซียนพรีเมียร์ลีก
หมวดหมู่:นักฟุตบอลทีมชาติโปรตุเกส
หมวดหมู่:ผู้เล่นในฟุตบอลโลก 2018
ทึนแบร์

**ทึนแบร์** () เป็นนครและเทศบาลในเทศมณฑลเว็สต์ฟ็อลและเทเลอมาร์ก  ประเทศนอร์เวย์ ตั้งอยู่ทางทิศตะวันตกเฉียงใต้ของกรุงออสโลราว 102 กิโลเมตร บนชายฝั่งทิศตะวันตกของออสโลฟยอร์ดใกล้กับช่องแคบสแกเกอร์แรก เทศบาลมีประชากร 41,239 คน มีพื้นที่ 107 ตารางกิโลเมตร

ทึนแบร์ถือเป็นเมืองที่เก่าแก่ที่สุดของนอร์เวย์ ก่อตั้งโดยชาวไวกิงในศตวรรษที่ 9 ทึนแบร์ก่อตั้งเป็นเทศบาลเมื่อวันที่ 1 มกราคม ค.ศ. 1838

## อ้างอิง

หมวดหมู่:เมืองในประเทศนอร์เวย์
ฟาเบิล II

***ฟาเบิล II*** () เป็นวิดีโอเกมแนวแอ็กชันเล่นตามบทบาทในชุดวิดีโอเกม *[[ฟาเบิล (ชุดวิดีโอเกม)|ฟาเบิล]]* พัฒนาโดยไลอ้อนเฮตสตูดิโอส์ และจัดจำหน่ายโดยไมโครซอฟท์เกมสตูดิโอส์ ตัวเกมเป็นภาคต่อของเกม *[[ฟาเบิล (วิดีโอเกม พ.ศ. 2547)|ฟาเบิล]]* และ *ฟาเบิล: เดอะลอสต์แชปเตอร์* ตัวเกมประกาศเปิดตัวครั้งแรกในปี 2006 และวางจำหน่ายในเดือนตุลาคม 2008 แพ็คเกจรวมตัวเกมหลักและชุดเนื้อหาที่ดาวน์โหลดได้สองชุดมีชื่อว่า "Game of the Year Edition" ได้วางจำหน่ายในวันที่ 24 ตุลาคม 2009
## อ้างอิง

## แหล่งข้อมูลอื่น
* Official Lionhead ''Fable II'' site

หมวดหมู่:วิดีโอเกมที่ออกวางจำหน่ายในปี พ.ศ. 2551
หมวดหมู่:วิดีโอเกมเล่นตามบทบาท
หมวดหมู่:เกมชุดฟาเบิล
หมวดหมู่:เกมสำหรับเอกซ์บอกซ์ 360
หมวดหมู่:วิดีโอเกมแบบร่วมมือกัน
หมวดหมู่:วิดีโอเกมที่พัฒนาขึ้นในสหราชอาณาจักร
เขตซือริช

**ซือริช** () เป็นหนึ่งในสิบสองเขตของรัฐซือริช สวิตเซอร์แลนด์ มีเมืองหลักคือซือริช

## เทศบาล

## การรวมและการแยกออกไป
* 1871: Schwamendingen ออกไปรวมกับ Oerlikon
* 1893: รวม Aussersihl, Enge, Fluntern, Hirslanden, Hottingen, Oberstrass, Riesbach, Unterstrass, Wiedikon, Wipkingen, Wollishofen และ *[[Altstadt (Zürich)|Altstadt]]* เป็นนครซือริช
* 1931: รวม Niederurdorf และ Oberurdorf เป็น Urdorf
* 1934: รวม Affoltern, Albisrieden, Altstetten, Höngg, Oerlikon, Schwamendingen, Seebach, Witikon และซือริชไปเป็นนครซือริช
* 1986: Zollikon แยกออกไปอยู่ในเขตไมเลิน
* 1989:  เทศบาลที่เหลือ (เขต 13) และนอกเหนือจากนครซือริช แยกออกไปตั้งเป็นเขตดีทีโคน

## อ้างอิง

ซือริช
แมรี่ ราชินีแห่งสกอตส์

***แมรี่ ราชินีแห่งสกอตส์*** () เป็นภาพยนตร์ในปี ค.ศ. 2018 แนวชีวิตอิงประศาสตร์ กำกับโดยโจซี รูร์ก เขียนบทโดยโบ วิลลิมอน โดยอิงจากหนังสือชีวประวัติที่เขียนโดยจอห์น กาย เรื่อง *Queen of Scots: The True Life of Mary Stuart* ภาพยนตร์นำแสดงโดย เซอร์ชา โรนัน รับบทสมเด็จพระราชินีนาถแมรีที่ 1 แห่งสกอตแลนด์ และมาร์โก ร็อบบีรับบทสมเด็จพระราชินีนาถเอลิซาเบธที่ 1 แห่งอังกฤษ เล่าเรื่องราวความขัดแย้งระหว่างสองประเทศ และมีนักแสดงสมทบได้แก่ แจ็ก โลว์เดน, โจ อัลวิน, เดวิด เทนแนนต์ และกาย เพียร์ซ

*แมรี่ ราชินีแห่งสกอตส์* ออกฉายรอบปฐมทัศน์ในคืนวันปิดงานเอเอฟไอเฟสต์ วันที่ 15 พฤศจิกายน ค.ศ. 2018 และฉายในสหรัฐเมื่อวันที่  7 ธันวาคม ค.ศ. 2018 และฉายในสหราชอาณาจักรวันที่ 18 มกราคม ค.ศ. 2019 ภาพยนตร์ได้รับเสียงตอบรับทั้งบวกและลบ โดยชื่นชมมการแสดง (โดยเฉพาะโรนันและร็อบบี) และชุดแต่งกาย แต่ติเรื่องบทภาพยนตร์และความไม่ถูกต้องด้านประวัติศาสตร์

## อ้างอิง

หมวดหมู่:ภาพยนตร์ที่ออกฉายในปี พ.ศ. 2561
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ชีวประวัติ
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์ที่ถ่ายทำในกลอสเตอร์เชอร์
แอซีเบเต

**ซิสเตมาบราซีเลย์รูจีเตเลวีเซา** () หรือ **แอซีเบเต** (SBT) เป็นสถานีโทรทัศน์แห่งบราซิล ก่อตั้งและเริ่มออกอากาศวันที่ 19 สิงหาคม พ.ศ. 2524 โดยซิลวียู ซังตุส

## แหล่งข้อมูลอื่น

*  

หมวดหมู่:สถานีโทรทัศน์ในประเทศบราซิล
หมวดหมู่:สถานีโทรทัศน์ที่เริ่มออกอากาศในปี พ.ศ. 2524
รายชื่อสายการบินในประเทศเกาหลีใต้

นี่คือรายการของสายการบินที่ให้บริการในเกาหลีใต้

## สายการบินบินประจำ

## สายการบินขนส่งสินค้า

## อ้างอิง